《七夕次韵》
宋代·李吕

天上佳期岁一来，人间急管莫相催。
鹊桥成后天孙度，雨泣悬相飚驭回。
儿女欢呼争乞巧，楼台罗列賸传杯。
欲搜好句陪年少，病士惭无工部才。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。